CELEX: 62010CN0523
Language: et
Date: 2010-11-10 00:00:00
Title: Kohtuasi C-523/10: Eelotsusetaotlus, mille on esitanud Oberster Gerichtshof (Austria) 10. novembril 2010 — Wintersteiger AG versus Products 4U Sondermaschinenbau GmbH

29.1.2011   
            
            
               ET
            
            
               Euroopa Liidu Teataja
            
            
               C 30/19
            
         Eelotsusetaotlus, mille on esitanud Oberster Gerichtshof (Austria) 10. novembril 2010 — Wintersteiger AG versus Products 4U Sondermaschinenbau GmbH
   (Kohtuasi C-523/10)
   ()
   2011/C 30/32
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kassatsioonkaebuse esitaja: Wintersteiger AG
   
      Vastustaja: Products 4U Sondermaschinenbau GmbH
   
      Eelotsuse küsimused
   
   
               1.
            
            
               Kas määruse (EÜ) nr 44/2001 (1) artikli 5 punkti 3 sõnastust „paiga […], kus kahjustav sündmus on toimunud või võib toimuda” tuleb kohtu asukohariigis registreeritud kaubamärgi väidetava rikkumise korral teises liikmesriigis asuva isiku poolt, kes kasutab kõnealuse kaubamärgiga identset märksõna (AdWord) veebipõhises otsingumootoris, mis pakub oma teenuseid eri riikide tippdomeenidega (top-level domain) veebisaitide kaudu, tõlgendada nii, et
               
                           1.1.
                        
                        
                           kohus on pädev vaidlust lahendama ainult siis, kui kõnealust märksõna kasutatakse sellel Interneti otsingumootori veebisaidil, millel on kohtu asukohariigi tippdomeen;
                        
                     
                           1.2.
                        
                        
                           kohus on pädev vaidlust lahendama ainult seetõttu, et see Interneti otsingumootori veebisait, kus kõnealust märksõna kasutatakse, on kättesaadav kohtu asukohariigis;
                        
                     
                           1.3.
                        
                        
                           kohtu pädevus vaidluse lahendamisel sõltub sellest, kas lisaks veebisaidi ligipääsetavusele peavad olema täidetud lisatingimused?
                        
                     
         
               2.
            
            
               Kui küsimusele 1.3 tuleb vastata jaatavalt, siis:
               milliste kriteeriumite alusel tuleb kindlaks määrata, kas kohtu asukohariigis registreeritud kaubamärgi kasutamise korral märksõnana Interneti otsingumootori veebisaidil, mille riigi tippdomeen erineb kohtu asukohariigi tippdomeenist, on kohus pädev vaidlust lahendama määruse nr 44/2001 artikli 5 punkti 3 alusel?
            
         
      (1)  Nõukogu 22. detsembri 2000. aasta määrus (EÜ) nr 44/2001, kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42).